MT
C 257/6
Il-Ġurnal Uffiċjali tal-Unjoni Ewropea
4.7.2022
Sentenza tal-Qorti tal-Ġustizzja (It-Tieni Awla) tat-12 ta’ Mejju 2022 – Christoph Klein vs Il-Kummissjoni Ewropea (Kawża C-430/20 P) (1) (Appell – Artikolu 265 TFUE – Rikors għal nuqqas li tittieħed azzjoni – Direttiva 93/42/KEE – Mezzi mediċi – Artikolu 8(1) u (2) – Proċedura ta’ klawżola ta’ salvagwardja – Notifika minn Stat Membru ta’ deċiżjoni li tipprojbixxi t-tqegħid fis-suq ta’ mezz mediku – Nuqqas fit-tul ta’ reazzjoni mill-Kummissjoni Ewropea – Assenza ta’ deċiżjoni – Ammissibbiltà – Locus standi – Terminu għall-preżentata ta’ rikors – Sejħa għal teħid ta’ azzjoni f’terminu raġonevoli – Prinċipju ta’ amministrazzjoni tajba – Obbligu ta’ motivazzjoni li jaqa’ fuq il-Qorti Ġenerali tal-Unjoni Ewropea) (2022/C 257/07) Lingwa tal-kawża: il-Ġermaniż Partijiet Appellant: Christoph Klein (rappreżentant: H.-J. Ahlt, Rechtsanwalt) Parti oħra fil-proċedura: Il-Kummissjoni Ewropea (rappreżentanti: inizjalment minn C. Hermes, F. Thiran u M. Jáuregui Gómez, sussegwentement minn C. Hermes u F. Thiran, aġenti)
Dispożittiv 1) Id-digriet tal-Qorti Ġenerali tal-Unjoni Ewropea tat-2 ta’ Lulju 2020, Klein vs Il-Kummissjoni (T-562/19, EU:T:2020:300), huwa annullat sa fejn il-Qorti Ġenerali ċaħdet bħala inammissibbli r-rikors ta’ Christoph Klein, ibbażat fuq l-Artikolu 265 TFUE u intiż sabiex jiġi kkonstatat li l-Kummissjoni Ewropea illegalment naqset milli taġixxi fil-kuntest tal-proċedura ta’ klawżola ta’ salvagwardja mibdija fis-7 ta’ Jannar 1998 mir-Repubblika Federali tal-Ġermanja kif ukoll li tieħu deċiżjoni konformement mad-Direttiva tal-Kunsill 93/42/KEE tal-14 ta’ Ġunju 1993 dwar mezzi mediċi, fir-rigward tal-mezz Inhaler Broncho Air®.
2) Il-kawża hija mibgħuta lura quddiem il-Qorti Ġenerali tal-Unjoni Ewropea sabiex tingħata deċiżjoni fuq il-mertu.
3) L-ispejjeż huma rriżervati.
(1)
ĠU C 371, 3.11.2020.
Sentenza tal-Qorti tal-Ġustizzja (It-Tmien Awla) tat-12 ta’ Mejju 2022 (talba għal deċiżjoni preliminari tal-iSpetsializiran nakazatelen sad – il-Bulgarija) – Proċeduri mibdija minn RR, JG (Kawża C-505/20) (1) (Rinviju għal deċiżjoni preliminari – Kooperazzjoni ġudizzjarja f’materji kriminali – Iffriżar u konfiska tal-mezzi u tar-rikavat mill-kriminalità fl-Unjoni Ewropea – Direttiva 2014/42/UE – Artikolu 4 – Konfiska – Artikolu 7 – Iffriżar – Artikolu 8 – Garanziji proċedurali – Iffriżar u konfiska ta’ beni ta’ terzi fil-proċeduri kriminali – Leġiżlazzjoni nazzjonali li ma tipprevedix rimedju għal terzi matul il-proċeduri ġudizzjarji u li ma tippermettix ir-restituzzjoni eventwali tal-imsemmi beni qabel l-għeluq tal-proċeduri kriminali) (2022/C 257/08) Lingwa tal-kawża: il-Bulgaru Qorti tar-rinviju Spetsializiran nakazatelen sad